# Forslag til sjekkliste årsregnskap for nettobudsjetterte virksomheter som utarbeider virksomhetsregnskapet etter de statlige regnskapsstandardene (SRS).

Dette forslaget til sjekkliste er ment til intern kvalitetssikring i virksomheten, og som et hjelpemiddel i arbeidet med utarbeidelse av årsregnskapet.

|  |  |
| --- | --- |
| **Sjekkpunkter** | **Kommentar** |
| **INNHOLDET I ÅRSREGNSKAPET** |  |
| Er alle deler av et årsregnskap utarbeidet?   * Ledelseskommentarer * Prinsippnote til bevilgningsrapportering * Oppstilling av bevilgningsrapportering * Prinsippnote til virksomhetsregnskapet etter SRS * Oppstilling av virksomhetsregnskapet etter SRS med noter |  |
| **KONTROLL AV FJORÅRSTALL** |  |
| Kontroller at alle sammenligningstall i oppstillinger og noter stemmer med endelig rapporterte regnskapstall for tidligere perioder. Kontroller at eventuelle endringer er kommentert. |  |
| **LEDELSESKOMMENTARER** |  |
| Inneholder ledelseskommentarene følgende bekreftelser?   * En bekreftelse på at årsregnskapet er avlagt i henhold til bestemmelser om økonomistyring i staten, rundskriv fra Finansdepartementet og krav fra overordnet departement. * En bekreftelse på at årsregnskapet gir et dekkende bilde av virksomhetens disponible bevilgninger og av regnskapsførte utgifter, inntekter, eiendeler og gjeld.   Inneholder ledelseskommentarene følgende vurderinger?   * Vurdering av vesentlige forhold ved årsregnskapet. * Vurdering av vesentlige endringer i regnskapsposter sammenlignet med tidligere perioder.   Er det i ledelseskommentarene opplyst om følgende?   * Revisjonsordningen. * Eventuelle statlige fond virksomheten forvalter. * Eventuelle krav fra overordnet departement.   Omhandler ledelseskommentarene begge oppstillingene (bevilgningsrapportering og virksomhetsregnskap)?  Er ledelseskommentarene signert av virksomhetsleder (og eventuelt styreleder)? |  |
| **PRINSIPPNOTE TIL BEVILGNINGSRAPPORTERING** |  |
| Er regnskapsprinsippene godt beskrevet og tilpasset de faktiske forhold i virksomheten?  Er det opplyst om eventuelle godkjente unntakssøknader knyttet til økonomiregelverket? |  |
| **BEVILGNINGSRAPPORTERING** |  |
| Kontroller at:   * Oppstillingen av bevilgningsrapporteringen følger oppstillingsplanen i rundskriv R-115 vedlegg 1B. * Oppførte tildelinger i øverste del stemmer med endelige tildelte bevilgninger. * Tallene som presenteres i midtre del stemmer med rapporterte tall til statsregnskapet (L-rapport). * Beholdninger rapportert til kapitalregnskapet er bokført som balansepost i virksomhetens kontospesifikasjon. |  |
| **VIRKSOMHETSREGNSKAPET ETTER SRS** |  |
| Er alle deler av et virksomhetsregnskap etter SRS utarbeidet?   * Note om regnskapsprinsipper * Resultatregnskap * Balanse * Kontantstrømoppstilling * Noter   Kontroller at oppstilling av resultatregnskap og balanse følger oppstillingsplanene i SRS 1 vedlegg 1 og 2. Kontroller at oppstilling av kontantstrøm stemmer med oppstillingsplan i vedlegg til SRS 2.  Er tallene i resultat- og balanseoppstillingen konsistent med endelig saldobalanse? |  |
| **PRINSIPPNOTE TIL VIRKSOMHETSREGNSKAPET ETTER SRS** |  |
| Er regnskapsprinsippene godt beskrevet og tilpasset de faktiske forhold i virksomheten?  Er det opplyst om eventuelle godkjente unntakssøknader knyttet til de statlige regnskapsstandardene? |  |
| **RESULTATREGNSKAP** |  |
| Kontroller at:   * Regnskapslinjen «Avregning bevilgningsfinansiert virksomhet» i resultatregnskapet stemmer med periodens endring i regnskapslinjen «Avregnet bevilgningsfinansiert virksomhet» i balansen. * Regnskapslinjen «Disponering av periodens resultat (til virksomhetskapital)» i resultatregnskapet stemmer med periodens endring i regnskapslinjen «Opptjent virksomhetskapital» i balansen. * «Sum avregninger og disponeringer» stemmer med summelinjen «resultat av periodens aktiviteter». * Linjene «sum innkrevingsvirksomhet og andre overføringer til staten» og «sum tilskuddsforvaltning og andre overføringer fra staten» er null. |  |
| **BALANSE** |  |
| Kontroller at:   * «Sum eiendeler» stemmer med «sum statens kapital og gjeld». * «Sum immaterielle eiendeler» og «sum varige driftsmidler» er lik «statens finansiering av immaterielle eiendeler og varige driftsmidler». |  |
| **KONTANTSTRØMOPPSTILLING** |  |
| Kontroller at:   * «Beholdning av kontanter og kontantekvivalenter ved periodens slutt» i kontantstrømoppstillingen stemmer med «sum bankinnskudd, kontanter og lignende» i balansen. * Avstemmingsdelen stemmer med linjen «Netto kontantstrøm fra driftsaktiviteter». |  |
| **GENERELT OM NOTER** |  |
| Kontroller at summen i alle noter stemmer med den resultat- eller balanselinje de henviser til.  Kontroller at notene har løpende nummerrekkefølge.  Vurder om notene gir god informasjon om virksomhetens regnskap eller om virksomheten må tilpasse notene til virksomheten ytterligere.  Vurder om virksomheten burde utarbeide tilleggsnoter til enkelte regnskapslinjer (vesentlige forhold som ikke dekkes av standardnotene). |  |
| **NOTE FOR DRIFTSINNTEKTER** |  |
| Under inntekt fra bevilgninger, kontroller at:   * Notelinjen «brutto benyttet til investeringer i immaterielle eiendeler og varige driftsmidler» stemmer med summen av tilgang i notene for immaterielle eiendeler og varige driftsmidler. * Notelinjen «utsatt inntekt fra avsetning knyttet til investeringer (avskrivninger)» stemmer med summen av «ordinære avskrivninger» i notene for immaterielle eiendeler og varige driftsmidler. |  |

Andre kommentarer: